Vihdin nuorisovaltuusto

Vihdin nuorisovaltuusto, Nuva, on kuntalain 26 §:n mukainen vaikuttamistoimielin.

Vihdin Nuvalla on puhe- ja läsnäolo-oikeus kunnanvaltuustossa ja neljässä lautakunnassa. Nuva vaikuttaa antamalla lausuntoja, tekemällä aloitteita ja kannanottoja sekä järjestämällä tapahtumia. Nuorisovaltuutetut kokoontuvat kerran kuussa yleiskokoukseen, jossa suurimmat päätökset tehdään. Tämän lisäksi Nuvan sisällä toimii toimikuntia, jotka kokoontuvat tarpeen mukaan.

Vihdin nuorisovaltuustolla on toiminnan tukena kaksi ohjaajaa. 

Nuorisovaltuusto on muodostanut keskuudestaan toimikuntia, joilla toimintaa suunnitellaan ja toteutetaan. Nuva on ollut mm. teettämässä Vihti nuoren silmin -kyselyä, ollut mukana Nummela -päivässä sekä järjestänyt Oppilaskuntaseminaareja. Nuva on myös vastannut useampaan lausuntopyyntöön sekä ottanut kantaa Vihdin kunnan kaupunkistrategiaan. 

## Toimijat 2026
**Nuorisovaltuuston hallitus** 

* Puheenjohtaja Andreas Dimitriou
* 1. varapuheenjohtaja Miila Salonen
* 2. varapuheenjohtaja Jasper Taivassalo
* Sihteeri Menni Pohjonen
* Varasihteeri Victor Salonranta

**Lautakuntien edustuspaikat** 

* Elinvoimalautakunta: Miila Salonen ja Valadimir Morozyuk, 1. varapaikka Jade Räsänen ja 2. Jasper Taivassalo
* Hyvinvointilautakunta: Menni Pohjonen ja Alva Kesäläinen, 1. varapaikka Joona Karjunen ja 2. varapaikka Andreas Dimitriou
* Rakentamis- ja ympäristölautakunta: Senni Kerttula ja Ida koskinen, 1. varapaikka Vladimir Morozyuk, 2. varapaikka Jasper Taivassalo
* Sivistyslautakunta: Andreas Dimitriou ja Jasper Taivassalo, 1. varapaikka Senni Pohjonen, 2. varapaikka Miila Salonen
* Tekninen lautakunta: Elsa-Martta Luokkanen ja Joona Karjunen, 1. varapaikka Menni Pohjonen ja 2. varapaikka Andreas Dimitriou

## Historia
Vihdin nuorisovaltuusto on Uudenmaan ensimmäinen pysyväksi tarkoitettu nuorisovaltuusto, joka aloitti toimintansa syksyllä 1996. Vihdin nuorisovaltuusto sai ensimmäisenä nuorisovaltuustona Suomessa puhe- ja läsnäolo-oikeuden kunnan lautakuntiin. Vihdin nuorisovaltuusto isännöi yhdessä Allianssi ry:n kanssa ensimmäistä valtakunnallista nuorisovaltuustojen tapaamista (NUPPI) vuonna 1997. 

Vihdin nuorisovaltuuston ensimmäinen puheenjohtaja oli Mervi Kuittinen (nyk. Katainen), joka toimi myös myöhemmin perustetun valtakunnallisen nuorten vaikuttajaryhmien kattojärjestön Nuoret Vaikuttajat ry:n ensimmäisenä puheenjohtajana. Mervi piti nykyään Suomen Nuorisovaltuustojen Liitto ry -nimellä tunnetun yhdistyksen 25-vuotisjuhlassa juhlapuheen.  Hän muistelee Vihdin nuorisovaltuuston ensimmäistä kiireistä vuotta myös Vihdin nuorisovaltuuston ensimmäisten toimijoiden kohtaamisessa vuonna 2017. 

2000 -luvun alkupuolella Vihdin nuva järjesti vahvassa yhteistyössä nuorisotoimen kanssa nuorille näitten toivomia tapahtumia, kuten Megadiscoja, jossa oli tunnettuja artisteja esiintymässä. Nuorisovaltuustovaalien sijaan kokeiltiin joinakin vuosina myös uusien halukkaiden haastattelua. 

Yhteistyö lähikuntien kanssa on ollut aina agendalla, yhteisiä tapaamisia on ollut ja järjestetään yhä niin Espoon, Lohjan, Tuusulan kuin Keravankin kanssa. 

Vihdissä kokeiltiin syksystä 2016 alkaen nuorisovaltuuston sijaan nuorisofoorumitoimintaa, sillä koettiin, että nuorisofoorumi vastasi tuolloin paremmin kunnan nuorten tarpeita.  Muutos takaisin nuorisovaltuustoksi tehtiin vuodelle 2020. 

## Lähteet